OSNOVNA ŠKOLA BISTRA

Poljanica Bistranska

Bistranska 30

10298 Donja Bistra

KLASA:602-03/19-01/06

URBROJ:238-30-01-19-01

U Poljanici Bistranskoj, 07. veljače 2019. godine

Na temelju članka 38. Statuta Osnovne škole Bistre, Bistranska 30, Poljanica Bistranska, Školski odbor je na 29. sjednici Školskog odbora održanoj 06. veljače 2019. godine donio je sljedeću

**O D L U K U**

**O STAVLJANJU IZVAN SNAGE ODLUKE O IZBORU I IMENOVANJU KANDIDATA ZA RAVNATELJA/ICU ŠKOLE**

1. Stavlja se izvan snage Odluka o izboru i imenovanju kandidata za ravnatelja/icu Osnovne škole Bistra KLASA:203-02/19-01/04, UR.BROJ: 238-30-01-19-03 od 18. siječnja 2019. godine
2. Ova odluka stupa na snagu danom donošenja, a objavit će se na oglasnoj ploči i mrežnim stranicama Osnovne škole Bistra.

**Obrazloženje**

Na temelju rješenja Ministarstva znanosti i obrazovanja, Službe prosvjetne inspekcije ( KLASA: UP/I-600-04/19-02/00044, UR.BROJ: 533-07-19-0002 ) od 01. veljače 2019. godine zabranjuje se Osnovnoj školi Bistri, Bistranska 30, 10298 Poljanica Bistranska, imenovanje ravnatelja na temelju natječaja objavljenog u Narodnim novinama broj 104/18 od 28. studenog 2018. godine.

Utvrđeno je da je pri objavi natječaja za imenovanje ravnatelja, kao i u provedbi postupka, Škola postupila protivno odredbama Statuta i protivno uputama ministrice znanosti i obrazovanja, čime je povrijedila pravo kandidata prijavljenih na natječaj da unaprijed budu jasno i potpuno upoznati s provedbom natječajnog postupka i zahtjevima koje pri tom trebaju zadovoljiti.

U uputi ministrice znanosti i obrazovanja od 30. kolovoza 2018. godine ( KLASA: 011-02/18-01-00041, UR.BROJ: 533-08-18-0001 ) navodi se, da se u postupku imenovanja ravnatelja, do usklađivanja Statuta s izmjenama Zakona neće primjenjivati odredbe članka 127. stavka 5.-11. Zakona o odgoju i obrazovanju i osnovnoj i srednjoj školi ( NN 68/18), odnosne odredbe koje propisuju vrednovanje dodatnih kompetencija i programa rada za mandatno razdoblje.

Dostaviti

1. Marina Duić,
2. Eduard Kovačević
3. Pismohrana, ovdje

 Predsjednik Školskog odbora:

 Katica Pejakić, prof.